NORAKSTS

|  |  |
| --- | --- |
| 27.01.2023. | Nr.1/14 |

###### ZIEMEĻU IELAS NOSAUKUMA PIEŠĶIRŠANA TRANSPORTA INFRASTRUKTŪRAS TERITORIJAI MELDRU CEĻĀ 2, JELGAVĀ

Jelgavas valstspilsētas pašvaldības iestādē “Centrālā pārvalde” ir saņemts SIA “JMD” 2023. gada 6. janvāra iesniegums par Ziemeļu ielas nosaukuma piešķiršanu nekustamā īpašuma Meldru ceļā 2 zemes vienībai ar kadastra apzīmējumu 0900 030 0380.

Jelgavas valstspilsētas pašvaldības administrācija 2021. gada 16. jūlijā pieņēma lēmumu Nr.2-26.3/5040 “Detālplānojuma projekta zemesgabalam Meldru ceļā 2, Jelgavā, apstiprināšana”. Saskaņā ar izstrādāto detālplānojumu zemes vienības ar kadastra apzīmējumu 0900 030 0380 funkcionālais zonējums ir Transporta infrastruktūras teritorija (TR).

Saskaņā ar Zemgales rajona tiesas Jelgavas pilsētas zemesgrāmatas nodalījuma Nr.6534 datiem zemes vienība ar kadastra apzīmējumu 0900 030 0380 ietilpst nekustamā īpašuma Meldru ceļš 2, Jelgava (kadastra numurs 0900 030 0086) sastāvā. Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), kā arī noteiktas ielas sarkanās līnijas. Zemes vienība nodrošina piekļuvi astoņpadsmit apbūvei paredzētām zemes vienībām. Saskaņā ar 2022. gada 25. oktobra Būvvaldes aktu “Par objekta Koplietošanas ceļa jaunbūve Meldru ceļā 2, Jelgavā pieņemšanu ekspluatācijā” jaunizbūvētā iela ir pieņemta ekspluatācijā.

Atbilstoši Ministru kabineta 2021. gada 29. jūnija noteikumu Nr.455 “Adresācijas noteikumi” 11.punktam pilsētu un ciemu teritorijā ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Valsts valodas centrs 2023. gada 18. janvārī ir sniedzis atzinumu Nr.1-16.1/38 “Par oficiālā vietvārda priekšlikumu”, saskaņā ar kuru priekšlikumu par oficiālā vietvārda “Ziemeļu iela” piešķiršanu Jelgavā esošam publiskās transporta infrastruktūras objektam atzīst par atbilstošu Ministru kabineta 2012. gada 10. janvāra noteikumu Nr.50 “Vietvārdu informācijas noteikumi” (turpmāk - Noteikumi) prasībām attiecībā uz oficiālo vietvārdu.

Saskaņā ar Noteikumu 24.1.apakšpunktu, pašvaldība, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus adresācijas objektiem, kas noteikti normatīvajos aktos adresācijas jomā.

Ievērojot augstāk minēto un pamatojoties uz Administratīvo teritoriju un apdzīvoto vietu likuma 11.panta trešo daļu un Pašvaldību likuma 10.panta pirmās daļas 6.punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

Piešķirt ielas nosaukumu “Ziemeļu iela” transporta infrastruktūras teritorijai Meldru ceļā 2, Jelgavā (nekustamā īpašuma kadastra numurs 0900 030 0086, zemes vienības kadastra apzīmējumu 0900 030 0380).

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. janvārī